ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΣΕΠΤΕΜΒΡΙΟΥ 2022

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΣΕΠΤΕΜΡΙΟΣ 2022

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΣΕΠΤΕΜΡΙΟΣ 2022

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α09/2022

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΣΕΠΤΕΜΡΙΟΣ 2022

1. ΑΝΕΡΓΙΑ ΠΡΟΣΑΡΜΟΣΜΕΝΗ ΣΤΙΣ ΕΠΟΧΙΚΕΣ ΔΙΑΚΥΜΑΝΣΕΙΣ[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Αύγουστο του 2022, η ανεργία στην Κύπρο ανήλθε στο 8,6% παρουσιάζοντας αύξηση κατά 2,0 ποσοστιαίες μονάδες σε σχέση με τον ίδιο μήνα πέρσι (6,6%). Σε σύγκριση με τον προηγούμενο μήνα, Ιούλιο 2022 (8,2%), το ποσοστό ανεργίας αυξήθηκε κατά 0,4 ποσοστιαίες μονάδες. Η ανεργία των νέων 15-24 ετών έφτασε στο 18,4% τον Ιούνιο του 2022 παρουσιάζοντας αύξηση κατά 3,5 ποσοστιαίες μονάδες σε σχέση με ίδιο μήνα πέρσι (14,9%).

Το επίπεδο ανεργίας στην Ευρωζώνη (ΕΑ 19) έφτασε στο 6,6% τον Αύγουστο του 2022 από 7,5% που ήταν τον Αύγουστο του 2021, ενώ έμεινε σταθερό σε σχέση με τον προηγούμενο μήνα Ιούνιο 2022. Ο μέσος όρος ανεργίας στην Ευρώπη έφτασε στο 6,0% τον Αύγουστο του 2022 από 6,8% που ήταν τον ίδιο μήνα πέρσι.

2. ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το δεύτερο τρίμηνο του 2022 το ποσοστό ανεργίας διαμορφώθηκε στο 6,8% του εργατικού δυναμικού (32.903 άτομα) παρουσιάζοντας μείωση κατά 1,6 ποσοστιαίες μονάδες (ή 6.321 άτομα) σε σχέση με το αντίστοιχο τρίμηνο του 2021 που ήταν 8,4% (39.224 άτομα). Ο μέσος όρος του ποσοστού ανεργίας κατά το πρώτο εξάμηνο του 2022 ήταν 6,7% και του αριθμού των ανέργων 32,104 άτομα σε σύγκριση με 8,5% και 39,097 άτομα το πρώτο εξάμηνο του 2021. Ο μέσος όρος του ποσοστού ανεργίας καθ’ όλο το 2021 (α’ και β’ εξάμηνο) διαμορφώθηκε στο 7,5% (34.787 άτομα) από 7,6% που ήταν το 2020 (34.291 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2019 ήταν 7,1%, το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9% και το 2014 ήταν 16,1%.

Το ποσοστό ανεργίας στους νέους 15-24 ετών διαμορφώθηκε στο 17,6% (6.965 άτομα) το δεύτερο τρίμηνο του 2022, παρουσιάζοντας αύξηση κατά 0,6 ποσοστιαία μονάδα σε σχέση με το αντίστοιχο τρίμηνο του 2021 που ήταν 17,0% (6.693 άτομα). Ο μέσος όρος του ποσοστού ανεργίας των νέων κατά το πρώτο εξάμηνο του 2022 ήταν 17,7% και του αριθμού των ανέργων νέων 6,916 άτομα σε σύγκριση με 18,3% και 7,082 άτομα το πρώτο εξάμηνο του 2021. Ο μέσος όρος του ποσοστού ανεργίας των νέων 15-24 ετών για το 2021 διαμορφώθηκε στο 17,1% (6.693 άτομα) από 18,2% που ήταν το 2020 (6.405 άτομα).

Κατά μέσο όρο το ποσοστό ανεργίας στους νέους 15-24 ετών το 2019 διαμορφώθηκε 16,6%, το 2018 στο 20,2%, το 2017 στο 24,7%, το 2016 στο 29,1%, το 2015 στο 32,8% και το 2014 στο 36,0%.

Το επίπεδο απασχόλησης (15+) το δεύτερο τρίμηνο του 2022 αυξήθηκε κατά 22,182 άτομα (5,2%) σε σύγκριση με το ίδιο τρίμηνο του 2021, φτάνοντας στα 449.482 άτομα, από 427.300 άτομα που ήταν το 2021, το δε ποσοστό απασχόλησης των ατόμων ηλικίας 20-64 χρόνων αυξήθηκε κατά 2,8 ποσοστιαίες μονάδες φτάνοντας στο 78,0% το δεύτερο τρίμηνο του 2022 από 75,2% που ήταν το αντίστοιχο τρίμηνο του 2021. ). Ο μέσος όρος της απασχόλησης κατά το πρώτο εξάμηνο του 2022 αυξήθηκε κατά 25,421 άτομα ή 6,0% φθάνοντας στα 446,405 άτομα από 440,959 άτομα κατά το πρώτο εξάμηνο του 2021, το δε ποσοστό απασχόλησης αυξήθηκε κατά 3,3 ποσοστιαίες μονάδες φθάνοντας στο 77,6% από 74,3% κατά το πρώτο εξάμηνο του 2021. Ο μέσος όρος του ποσοστού απασχόλησης των ατόμων ηλικίας 20-64 χρόνων κατά το 2021 αυξήθηκε στο 75,9% από 74,9% το 2020.

Ο ετήσιος μέσος όρος του ποσοστού απασχόλησης των ατόμων 20-64 χρόνων κατά το 2019 ήταν 75,7%, το 2018 ήταν 73,9%, το 2017 ήταν 70,8% και το 2016, 68,7%.

3. ΕΓΓΕΓΡΑΜΜΕΝΗ ΑΝΕΡΓΙΑ

(Πηγή: Τμήμα Εργασίας)

Σημειώνεται ότι από τις 15 Ιουνίου 2021 οι εγγραφές ατόμων που αναζητούν εργασία μέσω της Δημόσιας Υπηρεσίας Απασχόλησης (ΔΥΑ) όπως και οι ανανεώσεις τους, γίνονται μόνο διαδικτυακά. Οι αυτόματες ανανεώσεις των εγγραφών που εφαρμόζονταν από τις 12 Μαρτίου 2020, στα πλαίσια των έκτακτων μέτρων που λήφθηκαν με στόχο την αποφυγή της εξάπλωσης του κορωνοϊού έχουν σταματήσει. Επισημαίνεται ότι, οι ετήσιες ή μηνιαίες συγκριτικές αξιολογήσεις των στοιχείων εγγεγραμμένης ανεργίας τα οποία θα καταγράφονται από τις 15/6/2021 και εντεύθεν, δεν θα θεωρούνται ασφαλείς.

*Α.* ετήσια σύγκριση μεταξύ ΣΕΠΤΕΜΒΡΙΟΥ 2022 και 2021 :

* Αύξηση του αριθμού των εγγεγραμμένων ανέργων σε 11.610 άτομα από 11.324 που ήταν τον αντίστοιχο μήνα του 2021 (αύξηση κατά 2,5% ή 286 άτομα).
* Κατά φύλο, ο αριθμός των ανέργων αντρών ανήλθε στα 5.172 άτομα, ενώ ο αριθμός των ανέργων γυναικών κατήλθε στα 6.438 άτομα. Σε σχέση με τον ίδιο μήνα πέρσι, ο αριθμός των ανέργων αντρών αυξήθηκε κατά 354 άτομα ή 7% ενώ των γυναικών μειώθηκε κατά 68 άτομα ή 1%.
* Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 13 μήνες.
* Η μεγαλύτερη αριθμητική αύξησηπαρου­σιάστηκε στην επαρχία Λευκωσίας (κατά 257 άτομα ή 6%), ακολουθεί η επαρχία Λεμεσού (κατά 219 άτομα ή 7%) και η επαρχία Λάρνακας (κατά 214 άτομα ή 12%). Μείωση παρουσιάστηκε στις επαρχίες Πάφου και Αμμοχώστου (κατά 291 άτομα ή 20% και κατά 113 άτομα ή 17% αντίστοιχα). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (4.368 άτομα ή 38%), ακολουθεί η επαρχία Λεμεσού (3.509 ή 30%), Λάρνακας (2.008 ή 17%), Πάφου (1.192 ή 10%) και Αμμοχώστου (533 άτομα ή 5%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 13 μήνες.
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2021 παρουσιάστηκαν στον τομέα των τραπεζών -χρηματοπιστωτικές και ασφαλιστικές δραστηριότητες (κατά 525 άτομα ή 88%), στον τομέα της ενημέρωσης και της επικοινωνίας (κατά 74 άτομα ή 22%), στον τομέα των άλλων υπηρεσιών (κατά 74 άτομα ή 4%) και στον τομέα των κατασκευών (κατά 63 άτομα ή 6%). Οι μεγαλύτερες αριθμητικές μειώσεις σε σύγκριση με τον ίδιο μήνα του 2021 παρουσιάστηκαν στον τομέα του Εμπορίου (κατά 215 άτομα ή 9%) και στον τομέα των νεοεισερχομένων (κατά 144 άτομα ή 15%). Η μεγαλύτερη συγκέντρωση ανέργων έχει καταγραφεί στον τομέα των Άλλων Υπηρεσιών (2.146 άτομα ή 19%), στον τομέα του Εμπορίου (2.094 άτομα ή 18%), στον τομέα των Ξενοδοχείων (1.207 άτομα ή 10%) και στον τομέα των τραπεζών (1.124 άτομα ή 10%).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 13 μήνες.

* Οι μεγαλύτερες αριθμητικές αυξήσεις κατά επαγγελματική κατηγορία σε σύγκριση με τον ίδιο μήνα του 2021 παρουσιάστηκαν ανάμεσα στους υπαλλήλους γραφείου (κατά 244 άτομα ή 11%), ανάμεσα στους ανώτερους διευθυντές και διοικητικά στελέχη (κατά 150 άτομα ή 31%) και ανάμεσα στους τεχνικούς βοηθούς και ασκούντες συναφή επαγγέλματα (κατά 144 άτομα ή 22%). Οι μεγαλύτερες μειώσεις παρουσιάστηκαν στους υπαλλήλους υπηρεσιών και πωλητές (κατά 160 άτομα ή 7%) και στο τομέα των νεοεισερχομένων (κατά 144 άτομα ή 15%). Η μεγαλύτερη συγκέντρωση ανέργων έχει καταγραφεί στην επαγγελματική κατηγορία των υπαλλήλων γραφείου (2.385 άτομα ή 21%), στους υπαλλήλους υπηρεσιών και πωλητές (2.301 άτομα ή 20% του συνόλου), στους ανειδίκευτους εργάτες, χειρωνάκτες και μικροεπαγγελματίες (1.762 άτομα ή 15%) και στους επαγγελματίες (1.728 ή 15%) . Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 13 μήνες.
* Οι μεγαλύτερες αυξήσεις παρουσιάστηκαν στις ηλικιακές ομάδες 50-59 ετών (κατά 229 άτομα ή 10%) και στην ηλικιακή ομάδα 40-49 χρονών (κατά 98 άτομα ή 4%). Οι μεγαλύτερες μειώσεις παρατηρήθηκαν στις ηλικιακές ομάδες 30-39 χρονών (κατά 84 άτομα ή 2%) και στα άτομα 25-29 χρονών (κατά 42 άτομα ή 3%). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (3.330 άτομα ή 29%), στην ηλικιακή ομάδα 50-59 ετών (2.596 άτομα ή 22%) και στην ηλικιακή ομάδα 40-49 ετών (2.461 άτομα ή 21%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 13 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε στα 1.284 άτομα παρουσιάζοντας σημαντική μείωση κατά 2.157 άτομα ή 63% σε σχέση με τον ίδιο μήνα πέρσι και που αντιπροσωπεύει το 11% του συνόλου των εγγεγραμμένων ανέργων. Ο συνολικός αριθμός των εγγεγραμμένων ανέργων που είχαν διάρκεια ανεργίας 6 μέχρι 12 μήνες έφτασε στα 1.714 άτομα (αύξηση κατά 237 άτομα ή 16% σε σχέση με τον ίδιο μήνα πέρσι) και αντιπροσωπεύει το 15% του συνόλου των εγγεγραμμένων ανέργων. Κατά συνέπεια, ο συνολικός αριθμός των ανέργων με διάρκεια ανεργίας πάνω από 6 μήνες μειώθηκε κατά 1.920 άτομα ή 39% και έφτασε τα 2.998 άτομα που αντιπροσωπεύουν το 26% του συνόλου των εγγεγραμμένων ανέργων. Σημαντική αύξηση παρατηρήθηκε στον αριθμό των ανέργων με διάρκεια ανεργίας κάτω από 3 μήνες (κατά 1.934 άτομα ή 48%) ο οποίος ανήλθε στα 6.002 άτομα και αποτελεί το 52% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 13 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 8.470 άτομα (73%), ενώ ο αντίστοιχος αριθμός τον ίδιο μήνα πέρσι ήταν 8.336 άτομα (74%). Από το σύνολο των ανέργων οι 1.578 (14%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 1.523 άτομα (14% του συνόλου των ανέργων). Σημειώνεται ότι μόνο 8 άτομα με καθεστώς προσωρινής προστασίας (πρόσφυγες από την Ουκρανία) αναζητούν εργασία μέσω της ΔΥΑ. Η μεγαλύτερη αριθμητική αύξηση ανεργίας σε σύγκριση με τον ίδιο μήνα πέρσι σημειώθηκε ανάμεσα στους ελληνοκυπρίους (κατά 134 άτομα ή 2%) και στους αλλοδαπούς με κυπριακή υπηκοότητα (αύξηση κατά 126 άτομα ή 89%). Σχετικό το πιο κάτω διάγραμμα.
* Από τους εγγεγραμμένους άνεργους, 4.948 άτομα (43%) είναι απόφοιτοι δευτεροβάθμιας γενικής ή τεχνικής εκπαίδευσης, 4.743 άτομα (41%) είναι απόφοιτοι τριτοβάθμιας εκπαίδευσης, 1.821 άτομα (16%) είναι απόφοιτοι πρωτοβάθμιας εκπαίδευσης και τέλος 98 άτομα (1%) είναι άτομα χωρίς μόρφωση. Ο αριθμός των αποφοίτων τριτοβάθμιας εκπαίδευσης αυξήθηκε κατά 369 άτομα (ή 8%). Σημειώνεται ότι ο αριθμός των αποφοίτων δευτεροβάθμιας γενικής ή τεχνικής εκπαίδευσης μειώθηκε κατά 59 άτομα (ή 1%) σε σύγκριση με τον ίδιο μήνα πέρσι, και της πρωτοβάθμιας εκπαίδευσης μειώθηκε κατά 47 άτομα (ή 3%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 13 μήνες.

Β. ΜΗΝΙΑΙΑ ΣΥΓΚΡΙΣΗ ΜΕΤΑΞΥ ΣΕΠΤΕΜΒΡΙΟΥ ΚΑΙ ΑΥΓΟΥΣΤΟΥ 2022:

* Τον Σεπτέμβριο ο αριθμός των εγγεγραμμένων ανέργων μειώθηκε κατά 3.351 άτομα ή 22,4% σε σύγκριση με τον προηγού­μενο μήνα.
* Κατά φύλο ο αριθμός των αντρών μειώθηκε κατά 311 άτομα και ο αριθμός των γυναικών κατά 3.040 άτομα.
* Κατά ηλικία, η μεγαλύτερη μείωση παρουσιάστηκε στην ηλικιακή ομάδα 30-39 χρονών κατά 1.386 άτομα και στην ηλικιακή ομάδα 40-49 χρονών κατά 830 άτομα.
* Κατά εθνικότητα, η μεγαλύτερη μείωση παρατηρήθηκε ανάμεσα στους Ελληνοκύπριους κατά 3.162 άτομα.
* Κατά διάρκεια ανεργίας, η μεγαλύτερη μείωση, κατά 3.183 άτομα, παρατηρήθηκε στους ανέργους με διάρκεια ανεργίας κάτω από 3 μήνες.
* Κατά τομέα οικονομικής δραστηριότητας, η μεγαλύτερη μείωση παρατηρήθηκε στον τομέα της εκπαίδευσης κατά 1.852 άτομα και στον τομέα της δημόσιας διοίκησης κατά 1.103 άτομα.
* Κατά επαρχία, οι μεγαλύτερες μειώσεις καταγράφηκαν στην επαρχία Λευκωσίας κατά 1.334 άτομα και στην επαρχία Λεμεσού κατά 1.105 άτομα.

Γ. ΝΕΕΣ ΕΓΓΡΑΦΕΣ[[3]](#footnote-3) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ιαν.  2022 | Φεβρ.  2022 | Μάρτιος  2022 | Απρίλιος  2022 | Μάιος  2022 | Ιούνιος  2022 | Ιούλιος  2022 | Αύγ.  2022 | Σεπτ.  2022 |
| Λευκωσία | 1837 | 2175 | 2685 | 1553 | 1915 | 2769 | 2679 | 2308 | 2074 |
| Λάρνακα | 747 | 626 | 1017 | 589 | 745 | 1464 | 1156 | 857 | 819 |
| Αμμόχωστος | 649 | 379 | 491 | 307 | 276 | 445 | 321 | 268 | 302 |
| Λεμεσός | 1275 | 1130 | 1287 | 1036 | 1246 | 1816 | 1701 | 1498 | 1356 |
| Πάφος | 919 | 626 | 707 | 466 | 618 | 842 | 748 | 577 | 635 |
| ΣΥΝΟΛΟ | 5.427 | 4.936 | 6.187 | 3.951 | 4.800 | 7.336 | 6.605 | 5.508 | 5.186 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον ΣΕΠΤΕΜΒΡΙΟ του 2022 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (ετήσιο 2021) | 466.503 | 184.272 | 131.301 | 76.888 | 25.538 | 48.505 |
| Σύνολο Ανέργων  Μεταβολή  (Πίνακας 3) | 11610  286 ή  3% | 4368  257 ή  6% | 3509  219 ή  7% | 2008  214 ή  12% | 533  -113 ή  -17% | 1192  -291 ή  -20% |
| Άνεργοι Ελληνοκύπριοι  Μεταβολή  (Πίνακας 9) | 8470  134  2% | 3410  160  5% | 2464  23  1% | 1504  120  9% | 411  -51  -11% | 681  -118  -15% |
| Άνεργοι Ευρωπαίοι  Μεταβολή  (Πίνακας 9) | 1578  55 ή  4% | 483  24 ή  5% | 545  63 ή  13% | 297  39  15% | 84  -36 ή  -30% | 169  -35 ή  -17% |
| Άνεργοι Αλλοδαποί  Μεταβολή  (Πίνακας 9) | 365  -47 ή  -11% | 110  -10 ή  -8% | 115  - | 81  4 ή  5% | 21  -16 ή  -43% | 38  -25  -40% |
| Νέες Κοινοποιηθείσες κενές θέσεις  (Πίνακας 14) | 1599 | 401 | 443 | 129 | 322 | 304 |
| Ενεργές κενές θέσεις  (Πίνακας 15) | 10663 | 2451 | 4216 | 1382 | 1688 | 926 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Όσον αφορά τις τοποθετήσεις, για τον μήνα Σεπτέμβριο 2022 έγιναν 126 τοποθετήσεις σε σχέση με 352 που έγιναν τον ίδιο μήνα πέρσι και 51 σε σχέση με τον προηγούμενο μήνα Αύγουστο του 2022.

Οι περισσότερες τοποθετήσεις τον Σεπτέμβριο του 2022 έγιναν στην επαγγελματική κατηγορία των ανειδίκευτων εργατών, χειρωνακτών και μικροεπαγγελματιών (46 τοποθετήσεις), στους ειδικευμένους τεχνίτες και ασκούντες συναφή επαγγέλματα (21 τοποθετήσεις), στους απασχολούμενους στην παροχή υπηρεσιών και πωλητές (17 τοποθετήσεις) και ανάμεσα στους χειριστές βιομηχανικών εγκαταστάσεων, μηχανημάτων και εξοπλισμού (13 τοποθετήσεις).

Κατά οικονομική δραστηριότητα, οι περισσότερες τοποθετήσεις έγιναν στον τομέα των κατασκευών (47 τοποθετήσεις), στη δημόσια διοίκηση (24 τοποθετήσεις), στο εμπόριο (22 τοποθετήσεις)) και στις άλλες υπηρεσίες (14 τοποθετήσεις).

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΣΕΠΤΕΜΒΡΙΟΣ 2022

Α. Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Σεπτέμβριο του 2022, έφτασε στα 1.284 άτομα σημειώνοντας μείωση κατά 2.157 άτομα ή 62,7% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 11% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρέμεινε ο ίδιος [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 2.998 άτομα τον Σεπτέμβριο του 2022 σημειώνοντας μείωση κατά 1.920 άτομα ή 39% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 26% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 65 άτομα ή 2,1% [βλέπε πίνακα 26].

Β. Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (503 άτομα ή 39%), ακολουθούν οι επαρχίες Λεμεσού (319 άτομα ή 25%), Λάρνακας (206 άτομα ή 16%), Πάφου (208 άτομα ή 16%) και Αμμοχώστου (48 άτομα ή 4%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (288 άτομα), οι ανειδίκευτοι εργάτες, χειρωνάκτες και μικροεπαγγελματίες (244 άτομα), οι απασχολούμενοι στην παροχή υπηρεσιών και πωλητές (202 άτομα), και οι νεοεισερχόμενοι (205 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα του εμπορίου (243 άτομα ή 18,9%), στους νεοεισερχόμενους (205 άτομα ή 16,0%), στον τομέα των υπηρεσιών (162 άτομα ή 12,6%) και στον τομέα της δημόσιας διοίκησης (149 άτομα ή 11,6%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 1.036 άτομα ή 81%) και ακολουθούν με πολύ μικρότερους αριθμούς τα άτομα με καθεστώς συμπληρωματικής προστασίας (με 98 άτομα ή 8%), οι Ευρωπαίοι πολίτες (με 65 ή 5%) και οι αλλοδαποί (με 38 άτομα ή 3%) [βλέπε πίνακα 30].

Όσον αφορά τους Ευρωπαίους πολίτες (65 άτομα), οι περισσότεροι είναι Έλληνες (27 άτομα) , Ρουμάνοι (13 άτομα) ή Βούλγαροι (10 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Οκτώβριος 2022

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2022 registered unemployed-monthly figures\September 2022\ΚΕΦΑΛΑΙΟ Ι ΙΙ September 2022.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 2ο τρίμηνο 2022 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)